Hodoň

Hodoň je potok na hornom Považí, v južnej časti okresu Považská Bystrica. Je to pravostranný prítok Domanižanky, meria 2,1 km a je tokom IV. rádu.

Pramení v Strážovských vrchoch, v podcelku Zliechovská hornatina, na východnom svahu Šaloviny (), pri osade Pod Jazovčím v nadmorskej výške približne  Od prameňa tečie na sever, pričom koryto sa esovito stáča. Ďalej napája malý rybník pri samote Hodoň s horárňou a pokračuje severozápadným smerom. Napokon vstupuje do Žilinskej kotliny, do podcelku Domanižská kotlina, tečie okrajom osady Domanižská Lehota, kde sa oblúkom stáča k ústiu na juhozápad a v nadmorskej výške cca  sa vlieva do Domanižanky. Nepriberá žiadne významnejšie prítoky.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Strážovských vrchoch
Kategória:Vodné toky v Žilinskej kotline
Kategória:Sádočné
Kategória:Domaniža